open-index/open-wikipedia-markdown huggingface dataset:
Πολιτική της Δομινικανής Δημοκρατίας

Η Δομινικανή Δημοκρατία είναι αντιπροσωπευτική δημοκρατία, με τον Πρόεδρο της Δημοκρατίας να είναι και αρχηγός της Κυβέρνησης. Η νομοθετική εξουσία ασκείται από το Κογκρέσο, το οποίο αποτελείται από την 150μελή Βουλή και τη Γερουσία, με 32 μέλη. Η δικαστική εξουσία είναι ανεξάρτητη από την εκτελεστική και τη νομοθετική εξουσία.

## Εκτελεστική εξουσία
Η Εκτελεστική Εξουσία κυριαρχεί στο δομινικανό σύστημα διακυβέρνησης. Ο Πρόεδρος της Δομινικανής Δημοκρατίας είναι αρχηγός κράτους, της κυβέρνησης και διοικητής των ενόπλων δυνάμεων της χώρας.

Στα καθήκοντά του συνεπικουρείται από το υπουργικό συμβούλιο ("Secretarios de Estado" που ο ίδιος διορίζει. Ο πρόεδρος και ο αντιπρόεδρος εκλέγονται ταυτόχρονα από το λαό για θητεία 4 ετών. Με την αναθεώρηση του συντάγματος του 2010 επιτρέπεται να διεκδικήσει και δεύτερη θητεία ο πρόεδρος ή ο αντιπρόεδρος. Οι εκλογές διεξάγονται σε έτη που διαιρούνται ακριβώς με το 4.

## Νομοθετική εξουσία
Το Κογκρέσο (*Congreso de la República*) αποτελείται από δύο σώματα. Η άνω βουλή ή Γερουσία  (*Senado*) αριθμεί 32 μέλη, που εκλέγονται για 4ετή θητεία σε μονοεδρικές περιφέρειες. Η κάτω βουλή ή Βουλή των Αντιπροσώπων (*Cámara de Diputados*) απαρτίζεται από 178 μέλη, που εκλέγονται επίσης για θητεία 4 ετών με το σύστημα της απλής αναλογικής ανάλογα με την κάθε περιφέρεια: ανά 50.000 κατοίκους εκλέγεται ένας βουλευτής και όχι λιγότεροι από 2 σε κάποιες περιπτώσεις.

## Δικαστική εξουσία
Το ανώτατο όργανο που απονέμει τη δικαιοσύνη είναι το 16μελές Ανώτατο Δικαστήριο. Αυτό διορίζεται από το Εθνικό Συμβούλιο Εισαγγελέων, το οποίο συστάθηκε με τη συνταγματική αναθεώρηση του 1994 με σκοπό τη διασφάλιση της ανεξαρτησίας για τη δικαιοσύνη.

## Δημοτικές και τοπικές εκλογές
Καθεμιά από τις 31 επαρχίες της χώρας διοικείται από έναν κυβερνήτη, ο οποίος διορίζεται από τον πρόεδρο. Δήμαρχοι και δημοτικά συμβούλια εκλέγονται από το λαό στο Σάντο Ντομίνγκο και σε 103 δημοτικά διαμερίσματα.

## Εκλογές

Στη χώρα διεξάγονται γενικές εκλογές, για πρόεδρο και για κοινοβούλιο (Βουλή, Γερουσία), κάθε 4 χρόνια στις 16 Μαΐου.

## Παραπομπές


## Εξωτερικοί σύνδεσμοι
*Ιστοσελίδα του Κογκρέσου
*Προεδρία
*Ανώτατο Δικαστήριο
*''Island Thresholds'', Peabody Essex Museum’s interactive feature, showcases the work of contemporary Caribbean artists and their exploration of identity, culture, and social justice.
*Political Database of the Americas - Dominican Constitution
Ντίλι

Το **Ντίλι** () είναι η πρωτεύουσα και μεγαλύτερη πόλη του Ανατολικού Τιμόρ. Αποτελεί επίσης την πρωτεύουσα ομώνυμης επαρχίας. Βρίσκεται στη βόρεια ακτή του νησιού Τιμόρ. Είναι αξιόλογο λιμάνι και εμπορικό κέντρο. Η πόλη αριθμεί περίπου 150.000 κατοίκους και εκεί εδρεύει το Διεθνές Αεροδρόμιο του Προέδρου Νικολάου Λομπάτο, που έλαβε την ονομασία του από τον ηγέτη για την ανεξαρτησία.

## Αξιοθέατα
left|thumb|200px|Το Μέγαρο της Κυβέρνησης του Ανατολικού Τιμόρ.
left|thumb|200px|Άγαλμα της Αγίας Μαρίας
thumb|right|180px|Χάρτης του Ντίλι και των γύρω περιοχών.
Τα περισσότερα από τα κτήρια καταστράφηκαν στις ταραχές του 1999, που οργάνωσε ο στρατός της Ινδονησίας και οι παραστρατιωτικοί, στα πλαίσια της επιχείρησης "Καμμένη Γη".

Ωστόσο, στην πόλη υπάρχουν πολλά κτίρια από την εποχή της πορτογαλικής αποικιοκρατίας. Η έδρα του πρώην Κυβερνήτη του Ανατολικού Τιμόρ, όταν το τελευταίο ήταν πορτογαλικό, στεγάζει σήμερα το Γραφείο του Πρωθυπουργού. Επίσης ο καθολικός ναός στο Μοταέλ παρουσιάζει ενδιαφέρον.

Στο Ντίλι βρίσκουμε και μνημεία ινδονησιακά, που θυμίζουν την ινδονησιακή κατοχή. Ανάμεσα σε αυτά είναι και ο μεγαλύτερος καθεδρικός ναός στη Νοτιοανατολική Ασία.
## Ιστορία

Το Ντίλι κατοικήθηκε για πρώτη φορά από τους Πορτογάλους στα 1520 και το 1769 έγινε πρωτεύουσα του Πορτογαλικού Τιμόρ. Στη διάρκεια του Δευτέρου Παγκοσμίου Πολέμου καταλήφθηκε από τους Ιάπωνες και στις 28 Νοεμβρίου 1975 κηρύχθηκε μονομερώς ανεξάρτητο από την Πορτογαλία. Ωστόσο, εννέα ημέρες μετά, στις 7 Δεκεμβρίου του 1975 το Ντίλι καταλήφθηκε από τον ινδονησιακό στρατό. Η Ινδονησία προσήρτησε το Ανατολικό Τιμόρ το 1976 και το ανακήρυξε επαρχία της με το όνομα *Timor Timur* και με το Ντίλι ως πρωτεύουσα.

Έπειτα από τον ανταρτοπόλεμο (1975-1999) μεταξύ του ινδονησιακού στρατού και των δυνάμεων πο επιζητούσαν ανεξαρτησία, οπότε σκοτώθηκαν δεκάδες χιλιάδες πολίτες του Ανατολικού Τιμόρ αλλά και ξένοι, το Ανατολικό Τιμόρ τέθηκε υπό τον διεθνή έλεγχο των Ηνωμένων Εθνών (1999) και τελικά στις 20 Μαΐου του 2002 έγινε ανεξάρτητο κράτος.

Προηγουμένως, στο Ντίλι έλαβε χώρα το 1991 μεγάλη σφαγή από τον ινδονησιακό στρατό, που προκάλεσε τον αποτροπιασμό της Διεθνούς Κοινότητας και την εστίαση του διεθνούς ενδιαφέροντος στην περιοχή. Τον Μάιο του 2006 στη διάρκεια εσωτερικών ταραχών, το Ντίλι υπέστη σοβαρές ζημιές και προκλήθηκε διεθνής επέμβαση με σκοπό την αποκατάσταση της τάξης.

## Εκπαίδευση
Στην πόλη εδρεύουν πολλά σχολεία, ενώ το ανώτατο εκπαιδευτικό ίδρυμα είναι το Εθνικό Πανεπιστήμιο του Ανατολικού Τιμόρ (*Universidade Nacional de Timor-Leste*).

## Δείτε επίσης
*Εθνική Βιβλιοθήκη του Ανατολικού Τιμόρ

## Αδελφοποιημένες πόλεις
*  - Βαρκελώνη, Ισπανία
*  - Καμπέρα, Αυστραλία
*  - Κοΐμπρα, Πορτογαλία
*  - Λισαβόνα, Πορτογαλία
*  - Ντάργουιν, Αυστραλία
*  - Οκινάουα, Ιαπωνία
*  - Σάο Πάολο, Βραζιλία
*  - Σίδνεϊ, Αυστραλία

## Παραπομπές


## Εξωτερικοί σύνδεσμοι

* 
* Ανακαλύψτε το Ντίλι:Τουριστική σελίδα  

Ντιλι
Έμβλημα του Βρανδεμβούργου

thumb|Το έμβλημα του Βραδεμβούργου
Το **έμβλημα του [[Βραδεμβούργο|Βραδεμβούργου]]** καθιερώθηκε με τη σημερινή του μορφή στις 18 Μαΐου 1993 και έχει ως κύρια εικόνα του τον κόκκινο αετό. Ο αετός κοιτά προς τα αριστερά και έχει βγαλμένη έξω τη γλώσσα. Τα πόδια και το ράμφος του είναι κίτρινα. Στις φτερούγες του έχει κοτσάνια από τριφύλλι. Ο θυρεός έχει χρώμα λευκό. Το έμβλημα περιέχεται και στη σημαία του Βραδεμβούργου.

## Ιστορία
Σύμφωνα με την παράδοση, ο *Märkischer Adler*, όπως λέγεται στα γερμανικά ο κόκκινος αετός του Βραδεμβούργου, υιοθετήθηκε από τον ηγεμόνα (γερμ. *Markgraf* αγγλ. *Margrave*) Γκέρο, το 10ο αιώνα. Το Mark Brandenburg, γνωστό σαν «αμμοδοχείο της Αγίας Ρωμαϊκής Αυτοκρατορίας» (*Streusandbüchse*) αγοράστηκε το 1415 από τον εκλέκτορα του Βραδεμβούργου Φρειδερίκο ΣΤ΄ της Νυρεμβέργης του Οίκου των Χοεντσόλερν. Έπειτα από την αναγόρευσή του ως εκλέκτορα στο Βραδεμβούργο, ο Φρειδερίκος διαίρεσε στα τέσσερα το οικόσημο του Μπουργκ Χοεντσόλερν (ασπρόμαυρο, χωρισμένο στα τέσσερα) και τη Νυρεμβέργη (μαύρο λιοντάρι σε χρυσό φόντο) και εισήγαγε το σημερινό κόκκινο αετό.

Το μπλε έμβλημα με το χρυσό σκήπτρο ως σύμβολο εξουσίας προστέθηκε επί εκλέκτορα Φρειδερίκου Β΄ (1440-70). Την τελική σχεδόν μορφή στο εθνόσημο την έδωσε ο εκλέκτορας Φρειδερίκος Γ΄, μετέπειτα Φρειδερίκος Α΄ της Πρωσσίας, το 1701, όταν έλαβε τον τίτλο του Βασιλιά ''στην'' Πρωσία. Η τελευταία διαφοροποίηση στο έμβλημα έγινε στα κοτσάνια από τριφύλλι που έχει στις φτερούγες του το πτηνό. Διαφοροποιήθηκαν το 1993. Η προηγούμενη αλλαγή είχε γίνει το 1991.

## Πηγές
* Σημαίες του Κόσμου

## Δες επίσης
* Σημαία του Βρανδεμβούργου

Κατηγορία:Βρανδεμβούργο
Βραδεμ
Σημαία του Βρανδεμβούργου

thumb|Η (κρατική και αστική) σημαία του Βραδεμβούργου, λόγος 3:5.
Η **κρατική και αστική [[σημαία]] του [[Βραδεμβούργο|Βραδεμβούργου]]** καθιερώθηκε στις 30 Ιανουαρίου του  1991. Αποτελείται από δύο οριζόντιες λωρίδες, χρώματος κόκκινου και λευκού. Έχει στο κέντρο της το έμβλημα του κρατιδίου. Στο τελευταίο βλέπουμε έναν κόκκινο αετό με κοτσάνια από τριφύλλι στις φτερούγες του. Το πτηνό βρίσκεται σε θυρεό χρώματος λευκού. 

Με βάση τον κανονισμό του 1991 νόμιμες είναι και τρεις κάθετες σημαίες.

## Ιστορία
### Σημαίες από το 14ο ως το 18ο αιώνα
Ο κόκκινος αετός υπήρχε ως μοτίβο στη σημαία πολύ παλιά, από το 14ο αιώνα, όταν το Βραδεμβούργο είχε εκλέκτορα. Η σημαία του 1340 ήταν λευκή με κόκκινο αετό. Παρόμοια (λευκή) ήταν και η σημαία του 1657, που έγινε γνωστή η ύπαρξή της το 19ο αιώνα. Στη σημαία αυτή το στέμμα ήταν πάνω από το κεφάλι του αετού, χωρίς να το ακουμπά. Περίπου ίδιες σημαίες εμφανίζονται και το 17ο -18ο αιώνα, με σπαθιά και όπλα να προστίθενται, ενώ σε μια σημαία του 17ου αιώνα υπάρχουν και οριζόντιες λωρίδες (λευκές και μαύρες). Άλλη πηγή αναφέρει σημαία με δικέφαλο πουλί, πελεκάνο και όχι αετό. Στο Βασίλειο της Πρωσσίας (1701-1918), οι σημαίες είχαν μαύρο αετό και όχι κόκκινο.

### Σημαίες τον 20ο αιώνα
Το Δεκέμβριο του  1945 καθιερώθηκε σημαία στο Βραδεμβούργο με τρεις οριζόντιες λωρίδες, οι ακριανές κόκκινες ισοπαχείς και μία μεσαία χρώματος λευκού. Στη μέση υπήρχε το εθνόσημο του 1945, με ένα δέντρο και έναν θυρεό. Η αστική σημαία εκείνης της εποχής δεν είχε το έμβλημα. Η σημαία αυτή καταργήθηκε τον Ιούλιο του 1952..

## Πηγές
*Σημαίες του Κόσμου

## Παραπομπές


## Δες επίσης
*Έμβλημα του Βρανδεμβούργου

Κατηγορία:Βρανδεμβούργο
Βραδεμ
Ζωγράφου Μουδανιών Χαλκιδικής

Ο **Ζωγράφου** (μέχρι το 1940, *Μετόχι Ζωγράφου*) είναι χωριό και ομώνυμη τοπική κοινότητα της δημοτικής ενότητας Μουδανιών του δήμου Νέας Προποντίδας του νομού Χαλκιδικής. Σύμφωνα με την απογραφή του 2011 ο πληθυσμός του χωριού ανέρχεται στους 323 μόνιμους κατοίκους.

## Γενικά στοιχεία
Το χωριό είναι κτισμένο σε υψόμετρο 65 μέτρων και οι κάτοικοί του ασχολούνται κατά κύριο λόγο με τη γεωργία. Στον Ζωγράφου διοργανώνεται κάθε χρόνο το «αντάμωμα» των Ανταβαλήδων (δηλαδή η εκδήλωση των απογόνων των Μικρασιατών προσφύγων που ίδρυσαν τον οικισμό).

## Ιστορικά στοιχεία
Ο Ζωγράφου κτίστηκε μετά την Μικρασιατική Καταστροφή και την ανταλλαγή των πληθυσμών. Πρώτοι οικιστές του ήταν πρόσφυγες από το Ανταβάλ (σημερινό Ακτάς) της Καππαδοκίας οι οποίοι εγκαταστάθηκαν στην περιοχή του μετοχίου της Μονής Ζωγράφου που αποτέλεσε τον αρχικό πυρήνα του νέου οικισμού. Διοικητικά το χωριό ανήκε μέχρι το 1997 στην επαρχία Χαλκιδικής, ενώ αργότερα υπήχθη στο δήμο Μουδανιών. Από το 2011 υπάγεται στον καλλικρατικό δήμο Νέας Προποντίδας.

Από τα κτίσματα του μετοχίου σώζονται μέχρι σήμερα ο βυζαντινός πύργος που χρονολογείται από τον 14ο αιώνα, ο κεντρικός ναός που οικοδομήθηκε το 1842 και μία κρήνη του 1853, ενώ σημαντικό αξιοθέατο είναι και τα επονομαζόμενα *κολλιγόσπιτα*.

## Απογραφές Πληθυσμού

## Παραπομπές


## Εξωτερικοί σύνδεσμοι
* Επίσημη ιστοσελίδα δήμου, nea-propontida.gr

Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Νέας Προποντίδας
Δήμος Τορώνης

Ο **Δήμος Τορώνης** ήταν δήμος του νομού Χαλκιδικής που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Σιθωνίας. Είχε έκταση 193.373 στρέμματα και (πραγματικό) πληθυσμό 4.036 κατοίκους. Η θέση του ήταν στο νότιο τμήμα της κεντρικής χερσονήσου του νομού, μεταξύ του κόλπου της Κασσάνδρας ή Τορωναίου και του κόλπου του Αγίου Όρους ή Σιγγιτικού. Απαρτιζόταν από δύο Δημοτικά διαμερίσματα, της Συκιάς και της Σάρτης. 'Εδρα του Δήμου ήταν η Συκιά.

Στο δήμο περιλαμβάνονταν:
: ** [[Δημοτικό διαμέρισμα Συκιάς Χαλκιδικής|Δ.δ. Συκιάς]] ** [ 2.879 ]
::* η Συκιά [ 2.353 ]
::* το Βαλτί [ 151 ]
::* η Δεστενίκα [ 30 ]
::* το Καλαμίτσι [ 9 ]
::* ο Κουφός [ 2 ]
::* η Παραλία Συκιάς [ 37 ]
::* το Πηγαδάκι [ 26 ]
::* τα Πλατάνια [ 38 ]
::* η Τορώνη [ 233 ]
: ** Δ.δ. Σάρτης ** -- η Σάρτη [ 1.157 ]


Τορωνης
Πετρονίλλα της Ακουιτανίας

Η **Πετρονίλλα της Ακουιτανίας** (1125 – 1190) ήταν δεύτερη κόρη του Γουλιέλμου Ι΄ δούκα της Ακουιτανίας και της Άενορ του Σατελλερώ, αδελφή της βασίλισσας της Αγγλίας και της Γαλλίας Ελεονώρας της Ακουιτανίας. Το βαπτιστικό της όνομα ήταν Πετρονίλλα, αλλά μετά τον γάμο της ονομάστηκε *"Αλίκη"*.

## Βιογραφία
Συνόδευσε τη μεγάλη της αδελφή στη Γαλλική αυλή όπου γνώρισε τον ξάδελφο του γαμπρού της βασιλιά της Γαλλίας Λουδοβίκου τον Νεώτερου Ραούλ Α΄ του Βερμαντουά, ο οποίος χώρισε τη σύζυγό του προκειμένου να την παντρευτεί. Ο γάμος έφερε τον αφορισμό του πάπα Ιννοκέντιου Β΄ (1143) οι εχθρότητες ξέσπασαν όταν ο Λουδοβίκος Ζ΄ έκαψε το Βιτρί-λε-Φρανσουά. Με τον θάνατο του πάπα Ιννοκέντιου Β΄ ο διάδοχος του Πάπας Κελεστίνος Β΄ κατάργησε τον αφορισμό στο *"Συμβούλιο της Ρεμς"* (1144). Η Πετρονίλλα και ο Ραούλ Α΄ ωστόσο χώρισαν (1151), ο Ραούλ παντρεύτηκε ξανά την επόμενη χρονιά με τη Λωρέτ της Φλάνδρας (1152). Η Πετρονίλλα παρέμεινε μέλος της βασιλικής Γαλλικής αυλής στη συνοδεία της αδελφής της Ελεονώρας μέχρι την εποχή που φυλακίστηκε από τον δεύτερο σύζυγο της βασιλιά της Αγγλίας Ερρίκο Β΄. Μετά τον θάνατο του Ερρίκου Β΄ (1189) η Ελεονώρα της Ακουιτανίας ελευθερώθηκε, η αδελφή της Πετρονίλλα σχεδίαζε να επιστρέψει στη Γαλλία. Οι πληροφορίες σχετικά με την Πετρονίλλα είναι σπάνιες μετά το 1189, οι περισσότεροι πιστεύουν ότι πέθανε σε ένα ταξίδι επιστροφής από την Αγγλία στη Γαλλία πριν φτάσει στο λιμάνι (1190)

## Οικογένεια

Με τον σύζυγό της Ραούλ Α΄ του Βερμαντουά κόμη του Βερμαντουά, απέκτησε τρία παιδιά:
* Ελισάβετ του Βερμαντουά 1143-1183, παντρεύτηκε τον Φίλιππο Α΄ του Οίκου της Λωρραίνης κόμη της Φλάνδρας.
* Ραούλ Β΄ 1145-1167, κόμης του Βερμαντουά, νυμφεύτηκε τη Μαργαρίτα Α΄ κόμισσα της Φλάνδρας.
* Ελεονώρα του Βερμαντουά 1148/49-1213, παντρεύτηκε πρώτα τον Γοδεφρείδο του Οίκου της Φλάνδρας, κόμη του Όστερβαντ, μετά τον Γουλιέλμο Δ΄ κόμη του Νεβέρ, έπειτα τον Ματθαίο του Οίκου της Λωρραίνης κόμη του Μπουλόν και τέλος τον Ματθαίο Γ΄ κόμη του Μπωμόν.

## Πρόγονοι

## Παραπομπές


## Πηγές
* Ffiona Swabey (2004). Eleanor of Aquitaine, Courtly Love, and the Troubadours. Greenwood Publishing Group.
* Elizabeth Missing Sewell (1876). Popular history of France, to the death of Louis xiv. 

Κατηγορία:Οίκος του Πουατιέ
Εκατόγχειρες

Στην ελληνική μυθολογία οι **Εκατόγχειρες** ήταν τέρατα, παιδιά του Ουρανού και της Γαίας.

Οι Εκατόγχειρες ήταν τρεις: ο Βριάρεως ή Αιγαίων, ο Κόττος και ο Γύγης. Το όνομά τους οφείλεται στο ότι είχαν εκατό χέρια ο καθένας. Επιπλέον, ο κάθε Εκατόγχειρας είχε 50 κεφάλια και ήταν γιγαντόσωμος. Η δύναμή τους ήταν υπερφυσική. Μόλις γεννήθηκαν οι Εκατόγχειρες, ο πατέρας τους τους έκλεισε στα βάθη της γης. Από εκεί τους ελευθέρωσε ο Δίας για να τον βοηθήσουν κατά την Τιτανομαχία. Αφού οι Τιτάνες νικήθηκαν, ο Δίας τους έκλεισε στα Τάρταρα και έβαλε τους Εκατόγχειρες να τους φυλάγουν. Τα τεράστια αυτά όντα με τη μεγάλη δύναμη ήταν προσωποποιήσεις των βίαιων φυσικών φαινομένων.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

## Εξωτερικοί σύνδεσμοι
*  

Εκατογχειρες
Πατριμόνιο

**Πατριμόνιο**, είναι η ελληνική απόδοση εκ του λατινικού "patrimonium" που σημαίνει χερσαία περιουσιακή έκταση. 
Με τον όρο αυτό χαρακτηρίστηκαν τα εδάφη κυριαρχίας της Αγίας Έδρας ως πρώτη μορφή κράτους αυτόνομης διοίκησης. Γενικά με τον όρο αυτό δηλώνεται η ακίνητη περιουσία των εκκλησιών και Μονών στη Δυτική Εκκλησία και ιδιαίτερα τα αφιερωμένα στους κορυφαίους των Αποστόλων Πέτρου και Παύλου. Ειδικότερα:
*"*Πατριμόνιο του Αγίου Πέτρου*" (Patrimonium Petri): ονομάσθηκε το από διάφορες δωρεές και παροχές υπέρ της Καθολικής Εκκλησίας δημιουργηθέν Παπικό κράτος. 
*"*Πατριμόνιο του Χριστού*" (Patrimonium Christi): είναι όρος των πηγών του Κανονικού Δικαίου (ιερατικού) της Καθολικής Εκκλησίας με τον οποίο δηλώνεται ότι η εκκλησιαστική περιουσία ανήκει στο Χριστό, η δε διοίκηση αυτής ανήκει στους ανωτέρους εκκλησιαστικούς λειτουργούς, εκπροσώπους Εκείνου.
*"Πατριμόνιο των πενήτων" (των φτωχών): είναι όρος που δηλώνει την προς τους φτωχούς κυριότητα της εκκλησιαστικής περιουσίας.

Οι παραπάνω όροι δημιουργήθηκαν και υπερασπίστηκαν στο διάβα της Ιστορίας από τα διάφορα θρησκευτικά αλλά και ιπποτικά τάγματα που είχαν δημιουργηθεί με πρώτες αρχές τον πρώτο και τρίτο όρο και στη συνέχεια τον δεύτερο όρο προς αποτροπή διαφόρων σφετεριστικών τάσεων των τοπικών αρχόντων της Ιταλίας. Όταν όλα τα ιταλικά εδάφη αποτέλεσαν ενιαίο Βασίλειο τότε το πρόβλημα έφθασε μεταξύ Κράτους και Εκκλησίας όπου και επιλύθηκε μόλις στο Β' Παγκόσμιο Πόλεμο με την αμοιβαία αναγνώριση Βασιλείου - Βατικανού.

## Πηγές
**Νεώτερον Εγκυκλοπαιδικόν Λεξικόν Ηλίου* τ.15ος, σ.618
**Πάπυρος Λαρούς Μπριττάνικα* τ.48ος, σ.260

Κατηγορία:Βατικανό
Κατηγορία:Θρησκειολογία
Κατηγορία:Ιστορία της Ιταλίας
Κατηγορία:Πολιτισμός της Ιταλίας
Έλειος

Στην ελληνική μυθολογία ο **Έλειος** ήταν ο μικρότερος σε ηλικία γιος του Περσέως και της Ανδρομέδας. Ο Έλειος γεννήθηκε στις Μυκήνες. Συνόδευσε τον Αμφιτρύωνα στη νήσο Τάφο (πιθανώς το σημερινό Μεγανήσι) στην εκστρατεία του κατά των Τηλεβοών, με άλλους συμμάχους τον βασιλιά του Θορικού Αττικής Κέφαλο, τον βασιλιά των Φωκέων Πανοπέα και τον Κρέοντα. Η συμμαχία αυτή κατενίκησε τους Τηλεβόες (Ηρόδοτος Ε 59, Πινδ. *Νεμ.* Χ 14, Απολλόδωρος Β 4-7). Ο Κέφαλος και ο Έλειος μοιράσθηκαν την εξουσία στην Τάφο μετά τη νίκη.

## Γενεαλογία

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Μυθικοί βασιλείς των Ταφίων
Κατηγορία:Αρχαίοι Αργείοι
Ελεφήνορας

Στην ελληνική μυθολογία ο **Ελεφήνορας** (***Ελεφήνωρ*** 

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
*  (Ιταλικά)

Κατηγορία:Τρωικός Πόλεμος
Κατηγορία:Μυθικοί βασιλείς των Αβάντων
USS Saratoga (CV-60)

Με το όνομα ***Σαρατόγκα*** φέρονται ένα παλαιότερο και ένα σύγχρονο αεροπλανοφόρο.

Το σύγχρονο αεροπλανοφόρο **Σαρατόγκα** (USS SARATOGA CV-60) είναι το δεύτερο που ναυπηγήθηκε αμέσως μετά τον Β' Παγκόσμιο Πόλεμο για λογαριασμό του αμερικανικού Πολεμικού Ναυτικού και ανήκει στη Κλάση Φόρεσταλ.

Τη ναυπήγησή του ανέλαβαν τα ναυπηγεία New York Naval Shipyard που ναυπήγησαν και το τέταρτο της ίδιας κλάσης αεροπλανοφόρο Ανεξαρτησία. Η ναυπήγησή του ξεκίνησε στις 16 Δεκεμβρίου του 1952 (ημερομηνία που τέθηκε η τρόπιδα), καθελκύσθηκε στις 8 Οκτωβρίου του 1955 και εντάχθηκε στη δύναμη του αμερικανικού ναυτικού στις 14 Απριλίου του 1956.

## Τεχνικά χαρακτηριστικά
*Εκτόπισμα 59.000 τόνοι, και με πλήρες φόρτο 80.380 τόνοι
*Mήκος (ολικό) 1063 πόδια ή 324 μέτρα
*Πλάτος (μέγιστο) 129,5 πόδια ή 39,5 μέτρα.
*Βύθισμα 37 πόδια ή 11,3 μέτρα
***Καταπέλτες** 4
***Αεροσκάφη** μεταφερόμενα, περίπου, 70
*Οπλισμός 3 των 20&nbsp;mm πυροβόλα συνδεδεμένα με σύστημα "Φάλαγξ" και 4 των 40&nbsp;mm για χαιρετισμούς.
*Πύραυλοι 2 εκτοξευτήρες πυραύλων ΕΠ/ΑΕ - ΕΠ/ΕΠ τύπου Σπάροου.
*Πρόωση 4 συνδεδεμένες τουρμπίνες τύπου Γουενστινχάουζ, σε 4 άξονες που καταλήγουν σε 4 έλικες.
*Ταχύτητα (επιχειρησιακή) 34 κόμβοι.
*Χωρητικότητα δεξαμενών πετρελάιου 7.800 τόνοι.
*Πλήρωμα 2790,  (εκ των οποίων 145 αξιωματικοί και περίπου 2645 υπαξιωματικοί και ναύτες) και 3390 επιπρόσθετο προσωπικό, ιπτάμενο, μαχανικό και τεχνικό, της αεροναυτικής δύναμης που μεταφέρει συμποσούμενοι συνολικά σε 6180 άτομα.

Σημείωση: Το κόστος κατασκευής και του αρχικού εξοπλισμού του (εκτός των αεροσκαφών) έφθασε τα 214 εκατομμύρια δολλάρια.

## Παροπλισμός
Στις 20 Αυγούστου 1994 αποσύρθηκε από την ενεργό υπηρεσία και έκτοτε παραμένει παροπλισμένο, στη Φλόριδα, τελείως απογυμνομένο οπλισμού και υπερκατασκευών σε αναμονή διάθεσης.

## Παραπομπές


## Πηγές

**Jane's Fighting Ships (y. 1985-1986)*.

Saratoga
Εύφημος

Στην ελληνική μυθολογία με το όνομα **Εύφημος** αναφέρεται κυρίως ένας Βοιωτός ήρωας που πήρε μέρος στην Αργοναυτική Εκστρατεία. Ο Εύφημος ήταν γιος του θεού Ποσειδώνα και της Μηκιονίκης, κόρης του Ωρίωνα. Σύμφωνα με άλλη παράδοση, μητέρα του Ευφήμου ήταν η Ευρώπη, όχι η γνωστή ερωμένη του Δία, αλλά η κόρη του Τιτυού. Σε τοπική τέλος παράδοση του Ορχομενού, μητέρα του ήταν η Κελαινώ.

Ο Εύφημος είχε προικισθεί από τον πατέρα του, θεό της θάλασσας, με το υπερφυσικό προνόμιο να μπορεί να περπατά πάνω στα κύματα. Πήρε μέρος στους ταφικούς αγώνες «άθλα επί Πελία» (βλ.λ. Πελίας), όπου νίκησε στο αγώνισμα της αρματοδρομίας. Ο Παυσανίας γράφει (Ε΄ 17, 9) ότι ο Εύφημος απεικονιζόταν στη «λάρνακα του Κυψέλου», στην Ολυμπία.

Κάποιες παραδόσεις αναφέρουν ότι ο Εύφημος κατοικούσε στο Ταίναρο, όπου υπήρχε ιερό του Ποσειδώνα. Στην Αργοναυτική Εκστρατεία, όταν οι Αργοναύτες αντιμετώπιζαν τις Συμπληγάδες Πέτρες, ο Εύφημος ήταν ο Αργοναύτης που άφησε το περιστέρι να πετάξει ανάμεσα στις πέτρες, ενέργεια που τους έδωσε τη δυνατότητα να τις διασχίσουν και αυτοί με την «Αργώ». Στην Τριτωνίδα λίμνη ο Εύφημος πήρε από τα χέρια του Τρίτωνα τον βώλο γης, κάτι που σήμαινε ότι οι απόγονοί του θα πήγαιναν στην Κυρηναϊκή. Πραγματικά, ο Βάττος, ο ιδρυτής της αποικίας στην Κυρήνη, θεωρείται απόγονός του. Ο Εύφημος έριξε στη μέση του Αιγαίου Πελάγους τον βώλο γης που είχε πάρει από τον Τρίτωνα, και από αυτό δημιουργήθηκε η νήσος Θήρα.

Κατά μία εκδοχή σύζυγος του Ευφήμου ήταν η Λαονόμη, κόρη του Αμφιτρύωνα και της Αλκμήνης, δηλαδή ετεροθαλής αδελφή του Ηρακλή. Αλλά και στη Λήμνο, από όπου πέρασε ως Αργοναύτης, ο Εύφημος απέκτησε ένα γιο από τη ντόπια γυναίκα Λαμάχη, τον Λευκοφάνη. Τα όποια παιδιά του Ευφήμου στη Λήμνο διώχθηκαν από τους Τυρρηνούς. Ερμηνεύεται έτσι η μεγάλη περιοδεία του Ευφήμου και η ίδρυση αποικιών στα μέρη από τα οποία πέρασε.
## Δείτε επίσης
* Με το όνομα Εύφημος είναι γνωστό και ένα άλλο μυθικό πρόσωπο, ένας γιος του Τροιζήνα, αρχηγός των Κικόνων και σύμμαχος των Τρώων στον Τρωικό Πόλεμο, όπου και σκοτώθηκε από τον Αχιλλέα ή από τον Αίαντα. Αναφέρεται στη ραψωδία **Β** της *[[Ιλιάδα|Ιλιάδας]]*.
* Με το ίδιο όνομα είναι γνωστός και ο παππούς του αρχαίου ποιητή Μουσαίου. .
## Αναφορές

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ευφημος
Κατηγορία:Παιδιά του Ποσειδώνα
Κατηγορία:Ήρωες της ελληνικής μυθολογίας
Τζάμπορι

**Τζάμπορι** (Jamboree) ονομάζεται η μεγάλης κλίμακας προσκοπική και οδηγική συγκέντρωση. Τα Τζάμπορι χωρίζονται σε εθνικά, π.χ. 3ο Πανελλήνιο Τζάμπορι, σε διεθνή που είναι εθνικά με ελεύθερη συμμετοχή σε όποια εθνική αποστολή επιθυμεί ή σε συνδιοργάνωση δύο ή περισσοτέρων χωρών και σε παγκόσμια που οργανώνονται από το παγκόσμιο προσκοπικό γραφείο και συμμετέχουν αποστολές από όλα τα εθνικά σώματα. Τα Τζάμπορι αποτελούν σημείο αναφοράς στην ιστορία του προσκοπισμού και του οδηγισμού, τόσο εθνική όσο και παγκόσμια, καθώς και μέσο προώθησης των αρχών και των αξιών τους. Για τον Πρόσκοπο και τον οδηγό η εμπειρία της συμμετοχής σε ένα Τζάμπορι είναι σταθμός της προσκοπικής η αντίστοιχα οδηγικής του ζωής.

## Ιστορία των Τζάμπορι

Το 1ο Παγκόσμιο Προσκοπικό Τζάμπορι πραγματοποιήθηκε στην Αγγλία το 1920. Συμμετείχαν 8.000 πρόσκοποι από 34 χώρες.  

Από τότε μέχρι σήμερα, έχουν γίνει 24 Παγκόσμια Τζάμπορι σε διάφορες χώρες του κόσμου: 

Σε αυτά τα Τζάμπορι νέοι και νέες από όλο τον κόσμο είχαν τη δυνατότητα να βρεθούν και να μιλήσουν με παιδιά από όλο τον κόσμο. Να γνωρίσουν ήθη, έθιμα και παραδόσεις και ταυτόχρονα να κάνουν φίλους σε όλο τον κόσμο. 

Κατηγορία:Προσκοπισμός
Ιπποκράτης ο τυραννοπάτωρ

Ο **Ιπποκράτης ο Τυραννοπάτωρ** ήταν αρχαίος Αθηναίος, πατέρας του τυράννου Πεισιστράτου.

Σύμφωνα με τον Ηρόδοτο, ο Ιπποκράτης δέχθηκε ένα σημάδι από τους θεούς όταν βρισκόταν στην Ολυμπία προκειμένου να παρακολουθήσει τους Ολυμπιακούς Αγώνες: Αφού προσέφερε μια θυσία, το κρέας και το νερό μέσα στα σκεύη της θυσίας έβρασαν από μόνα τους. Ο Χίλων ο Λακεδαιμόνιος τον συμβούλεψε τότε να αποκηρύξει τον γιο του ή, αν δεν είχε γιο, να διώξει τη σύζυγό του, ή τέλος, αν ήταν άγαμος, να μη συζευχθεί γυναίκα που θα μπορούσε να τεκνοποιήσει. Αλλά ο Ιπποκράτης αγνόησε τη συμβουλή του.

Ο Ιπποκράτης υπερηφανευόταν ότι καταγόταν από τον μυθικό σοφό βασιλιά Νέστορα.

## Αναφορά-πηγή
Ηρόδοτος: Α 59, στίχος 65.

Ιπποκρατης ο τυραννοπ
Ελικάονας

Στην αρχαία ελληνική μυθολογία ο **Ελικάονας** (***Ελικάων***) ήταν γιος του Τρωαδίτη Αντήνορα και της Θεανούς, δηλαδή ένας από τους Αντηνορίδες. Τα αδέλφια του ήταν η Κρινώ, ο Ακάμας, ο Αγήνορας του Αντήνορα, ο Ανθεύς, ο Αρχέλοχος, ο Κόωνας, ο Δημολέοντας, ο Ευρύμαχος, ο Γλαύκος, ο Ιφιδάμας, ο Λαοδάμσς, ο Λαόδοκος, ο Μέδων, ο Πόλυβος και ο Θερσίλοχος.
 Ο Ελικάων πήρε ως σύζυγό του την πριγκήπισσα Λαοδίκη της Τροίας, μία από τις κόρες του βασιλιά της Τροίας Πριάμου (κατ' άλλους όμως η Λαοδίκη ήταν σύζυγος του Τηλέφου). Μετά την άλωση της Τροίας, ο Ελικάων σώθηκε μαζί με άλλα αδέλφια του από τον Οδυσσέα και συνόδευσε τον Αντήνορα και τον Πολυδάμαντα στη βόρειο Ιταλία. Στην ιστορική αρχαιότητα, στους Δελφούς έδειχναν την υποτιθέμενη *πυγμή* (γροθιά) του Ελικάονα, την οποία διατηρούσαν ως αφιέρωμα στο ιερό.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος Χάρη Πάτση, Αθήνα 1969
* Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. 
* Dictys Cretensis, from The Trojan War. The Chronicles of Dictys of Crete and Dares the Phrygian translated by Richard McIlwaine Frazer, Jr. (1931-). Indiana University Press. 1966. 
* Homer, The Iliad with an English Translation by A.T. Murray, Ph.D. in two volumes. Cambridge, MA., Harvard University Press; London, William Heinemann, Ltd. 1924. 
* Homer, Homeri Opera in five volumes. Oxford, Oxford University Press. 1920. 
* Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. 
* Pausanias, Graeciae Descriptio. 3 vols. Leipzig, Teubner. 1903. Greek text available at the Perseus Digital Library.
* Publius Vergilius Maro, Aeneid. Theodore C. Williams. trans. Boston. Houghton Mifflin Co. 1910. 
* Publius Vergilius Maro, Bucolics, Aeneid, and Georgics, J. B. Greenough, Boston, Ginn & Co. 1900
* Tzetzes, John, Allegories of the Iliad translated by Goldwyn, Adam J. and Kokkini, Dimitra. Dumbarton Oaks Medieval Library, Harvard University Press, 2015.

Κατηγορία:Τρώες
Εναροφόρος

Στην ελληνική μυθολογία ο **Εναροφόρος** ήταν γιος του Ιπποκόοντα, δηλαδή ένας από τους 12 «Ιπποκοωντίδες». Ο Εναροφόρος θέλησε να απαγάγει με τη βία τη, νεαρή τότε, εξαδέλφη του Ωραία Ελένη. Για τον λόγο αυτό, ο πατέρας της και θείος του Εναροφόρου, ο Τυνδάρεως, προκειμένου να προστατεύσει τη θυγατέρα του την εμπιστεύθηκε στον Θησέα (κατ' άλλους ο Θησέας και ο Πειρίθους απήγαγαν την Ελένη). Ο Εναροφόρος αναφέρεται στη *[[Βιβλιοθήκη Απολλοδώρου]]*.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Εναροφορος
Ιπποκράτης ο Γελαίος

Ο **Ιπποκράτης ο Γελαίος** (πέθανε το 491 π.Χ.) ήταν αρχαίος Έλληνας τύραννος της Γέλας της Σικελίας, που κυριάρχησε στα σικελικά πράγματα κατά τα έτη της ηγεμονίας του (498 π.Χ. - 491 π.Χ.).

Ο Ιπποκράτης ήταν αδελφός του Κλεάνδρου, τον οποίο και διαδέχθηκε στην εξουσία, το 498 π.Χ.. Μετά από νικηφόρους πολέμους, ο Ιπποκράτης κατέλαβε τις Σικελικές πόλεις-αποικίες Καλλίπολη, Νάξο, Ζάγκλη και Λεοντίνους, τις οποίες κυβέρνησε με τοποτηρητές. Στη συνέχεια πολέμησε κατά των ντόπιων Σικελών και το 493 π.Χ. στράφηκε εναντίον των Συρακουσών, που σκόπευε να τις κάνει πρωτεύουσα του μεγάλου του κράτους. Τελικώς αποδέχθηκε τη μεσολάβηση της Κέρκυρας και της Κορίνθου, και αρκέσθηκε στην κατοχή της Καμαρίνης. Μετά από τις επιχειρήσεις αυτές, ο Ιπποκράτης στράφηκε και πάλι κατά των ιθαγενών ηγεμόνων της νήσου. Σκοτώθηκε πολεμώντας κοντά στην πόλη Μέγαρα Υβλαία το 491 π.Χ.. Ως διαδόχους του προόριζε τους γιους του Ευκλείδη και Κλέανδρο, αλλά σύντομα αυτοί αντικαταστάθηκαν από τον διοικητή του ιππικού, τον Γέλωνα, που έγινε ο πρώτος της δυναστείας των Δεινομενιδών.

## Πηγές
* *Νέα Ελληνική Εγκυκλοπαίδεια* (Χάρη Πάτση), τόμος 14, σελ. 252.

Κατηγορία:Σικελοί τύραννοι
Τζέιμς Ρούζβελτ

Ο **Τζέιμς Ρούζβελτ** (16 Ιουλίου 1828 – 8 Δεκεμβρίου 1900) ήταν Αμερικανός επιχειρηματίας.

Γεννήθηκε στο Hyde Park της Νέας Υόρκης και ήταν γιος του Ισαάκ Ρούζβελτ, γόνου μεγάλης οικογένειας της Νέας Υόρκης. Ο Τζέιμς Ρούζβελτ ασχολήθηκε με τις επιχειρήσεις μεταφορών και άνθρακα ενώ ήταν μέτοχος και σε μεγάλες εταιρείες σιδηροδρόμων. Ήταν ιδιαίτερα δημοφιλής στην υψηλη κοινωνίας της Νέας Υόρκης και είχε και μεγάλες διασυνδέσεις.

Απεβίωσε απο ανακοπή καρδιάς στη Νέα Υόρκη. Ήταν παντρεμένος με την ξαδέρφη του Ρεμπέκα Χάουαρντ (1831 – 1876) σε πρώτο γάμο, με την οποία είχε αποκτήσει έναν γιο, τον Τζέιμς Ρούζβελτ τζούνιορ, και σε δεύτερο γάμο με την Σάρα Ντελάνο, κόρη παλιάς αμερικανικής οικογένειας, με την οποία απέκτησε τον μετέπειτα πρόεδρο των ΗΠΑ Φραγκλίνο Ντελάνο Ρούζβελτ.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί επιχειρηματίες
Τζειμς
Βραβεία Σωματείου Ηθοποιών

Τα **Βραβεία Σωματείου Ηθοποιών** *([[αγγλικά|αγγλ.]] Screen Actors Guild Awards)* είναι ετήσια βραβεία που απονέμει το Σωματείο Ηθοποιών (Screen Actors Guild - SAG) στις καλύτερες ερμηνείες της χρονιάς. Τα βραβεία δόθηκαν για πρώτη φορά το 1995 και συνεχίζονται μέχρι σήμερα.

Τα βραβεία SAG είναι ένα από τα πιο σημαντικά βραβεία που δίνονται στο Χόλυγουντ μετά το 1995. Οι υποψηφιότητες για τα βραβεία βγαίνουνε από 4200 τυχαία επιλεγμένα μέλη του σωματείου, ενώ όλο το σωματείο (που το 2007 αριθμούσε 120.000 μέλη) μπορεί να ψηφίσει για την εκλογή των νικητών.

Το αγαλματίδιο που δίνεται στους νικητές ονομάζεται "The Actor" (Ο Ηθοποιός)

## Βραβεία

### Κινηματογράφος
* Καλύτερη Συνολική Ερμηνεία
* Καλύτερη Α' Αντρική Ερμηνεία
* Καλύτερη Α' Γυναικεία Ερμηνεία
* Καλύτερη Β' Αντρική Ερμηνεία
* Καλύτερη Β' Γυναικεία Ερμηνεία
* Καλύτερο Stunt Cast (από το 2007)

### Τηλεόραση
* Καλύτερη Γυναικεία Ερμηνεία σε Τηλεταινία ή Μίνι Σειρά
* Καλύτερη Αντρική Ερμηνεία σε Τηλεταινία ή Μίνι Σειρά
* Καλύτερη Συνολική Ερμηνεία σε Δραματική Σειρά
* Καλύτερη Αντρική Ερμηνεία σε Δραματική Σειρά
* Καλύτερη Γυναικεία Ερμηνεία σε Δραματική Σειρά
* Καλύτερη Συνολική Ερμηνεία σε Κωμική Σειρά
* Καλύτερη Αντρική Ερμηνεία σε Κωμική Σείρά
* Καλύτερη Γυναικεία Ερμηνεία σε Κωμική Σειρά
* Καλύτερο Stunt Cast (από το 2007)

### Τιμητικό Βραβείο
* Βραβείο Συνολικών Επιτεύξεων (Life Achievement Award)

## Ρεκόρ
* Η Allison Janney έχει κερδίσει 5 βραβεία SAG. Δύο βραβεία Καλύτερης Γυναικείας Ερμηνείας σε Δραματική Σειρά, δύο βραβεία Καλύτερης Συνολικής Ερμηνείας σε Δραματική Σειρά και ένα βραβεία Καλύτερης Συνολικής Ερμηνείας σε Ταινία, για το American Beauty.
* Η Megan Mullally έχει κερδίσει το βραβείο Καλύτερης Γυναικείας Ερμηνείας σε Κωμική Σειρά τρεις φορές συνεχόμενα, για τη σειρά "Will and Grace", καθώς και το βραβείο Συνολικής Ερμηνείας σε Κωμική Σειρά, για την ίδια σειρά, το 2001.
* Ο Sean Hayes έχει κερδίσει 3 φορές το βραβείο Καλύτερης Αντρικής Ερμηνείας σε Κωμική Σείρά για τη σειρά "Will and Grace", καθώς και το βραβείο Συνολικής Ερμηνείας σε Κωμική Σειρά, για την ίδια σειρά, το 2001.
* Ο Μάρτιν Σιν έχει κερδίσει τέσσερα βραβεία για τη δουλειά του στη σειρά Δυτική Πτέρυγα, δύο Καλύτερης Αντρικής Ερμηνείας σε Δραματική Σειρά και δύο Καλύτερης Συνολικής Ερμηνείας σε Δραματική Σειρά.
* Οι Anthony Edwards, Dennis Franz, Μάρτιν Σιν, Κίφερ Σάδερλαντ και James Gandolfini έχουν κερδίσει από δύο βραβεία Καλύτερης Αντρικής Ερμηνείας σε Δραματική Σειρά, έκαστος.
* Η σειρά "Στην Εντατική" έχει κερδίσει το βραβείο Καλύτερης Συνολικής Ερμηνείας σε Δραματική Σειρά τέσσερις φορές.
* Η κωμική σειρά "Seinfeld" έχει κερδίσει το βραβείο Καλύτερης Συνολικής Ερμηνείας σε Κωμική Σειρά τρεις φορές.
* Η Ρενέ Ζελβέγκερ έχει κερδίσει 3 βραβεία (Καλύτερη Β' Γυναικεία Ερμηνεία 2004 - Επιστροφή στο Cold Mountain, Καλύτερη Α' Γυναικεία Ερμηνεία 2003 - Σικάγο και Καλύτερη Συνολική Ερμηνεία 2003 - Σικάγο).
* Ο David Hyde Pierce, έχει αποσπάσει 16 υποψηφιότητες για βραβείο SAG και έχει κερδίσει δύο βραβεία.

## Εξωτερικές Πηγές
* Επίσημη Σελίδα
Πατροκλής

Με το όνομα **Πατροκλής** φέρονται τα ακόλουθα πρόσωπα της αρχαιότητας:

* Πατροκλής ο Μακεδόνας, στρατηγός και γεωγράφος
* Πατροκλής (χαλκουργός), στην αρχαία Σπάρτη
* Πατροκλής (γλύπτης), από τον Κρότωνα.
Γιώργος Μπαλογιάννης

Ο **Γιώργος Μπαλογιάννης** (Θεσσαλονίκη, 17 Ιανουαρίου 1971) είναι Έλληνας πρώην διεθνής καλαθοσφαιριστής. Διαθέτοντας ύψος 1,98 μέτρων αγωνιζόταν στη θέση του σούτιγκ γκαρντ.

## Καριέρα
Ξεκίνησε τη σταδιοδρομία του από την ομάδα του ΒΑΟ στον οποίο αγωνίστηκε το διάστημμα 1988-1992. 

Στη συνέχεια αποκτήθηκε από τον ΠΑΟΚ με τον οποίο κατέκτησε το Κύπελλο Κόρατς το 1994 και 2 Κύπελλα Ελλάδος (1995, 1999) διετελώντας αρχηγός τις περιόδους 1998-1999 και 1999-2000. 

Το 2000 μεταγράφηκε στον Παναθηναϊκό για να κατακτήσει την Ευρωλίγκα το 2002, 2 πρωταθλήματα το 2001 και 2003, 1 κύπελλο το 2003, ενώ ήταν φιναλίστ της Σουπρολίγκα το 2001. 

Τη σεζόν 2003-2004 μεταγράφηκε στο Μακεδονικό και την επόμενη χρονιά έκλεισε την καριέρα του στον ΠΑΟΚ.

## Εθνική Ελλάδος
Έχει αγωνιστεί με την Εθνική Ελλάδος σε 31 αγώνες και έχει σημειώσει 141 πόντους. Έχει κατακτήσει την 4η θέση στο Μουντομπάσκετ 1998 και έχει συμμετάσχει στο Ευρωμπάσκετ 1999.

Τον Ιούλιο του 2008 ενεπλάκη στην Διοίκηση της ΚΑΕ ΠΑΟΚ.

Είναι παντρεμένος και έχει τρία παιδιά.

## Εξωτερικοί σύνδεσμοι
* 
* 
* Γιώργος Μπαλογιάννης, στατιστικά στην ιστοσελίδα του Παναθηναϊκού Α.Ο.

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ22
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές Παγκοσμίου Πρωταθλήματος 1998
Κατηγορία:Σούτινγκ γκαρντ
Παρασιτολογία

Η **παρασιτολογία** (parasitology) είναι μια συνολική επιστήμη με κύριο αντικείμενο την έρευνα, εξέταση και καταστολή των παρασίτων.

Αντικείμενο της παρασιτολογίας είναι επίσης και η γενική ταξινόμηση από την οποία και ακολουθεί η συστηματική μελέτη των παρασίτων με βάση κυρίως τη βιολογία τους. Συνέπεια αυτού είναι η σύγχρονη σχετικά παρασιτολογία να διακρίνεται σε επιμέρους επιστημονικούς κλάδους όπως είναι η κτηνιατρική παρασιτολογία που εξετάζει τα ζωοπαράσιτα, η γεωργική παρασιτολογία που εξετάζει τα φυτοπαράσιτα και η ιατρική παρασιτολογία που σε συνδυασμό με τη μικροβιολογία εξετάζει τα παράσιτα που προσβάλλουν τον άνθρωπο.

Η ιστορία της παρασιτολογίας είναι διάσπαρτη σε άλλους επιστημονικούς κλάδους, όπως η μοριακή βιολογία, η ζωολογία, η βοτανική, η ανθρωπολογία και γενικότερα η οικολογία. Η μεγάλη ανάπτυξή της οφείλεται βεβαίως στην ανακάλυψη του μικροσκοπίου τον 17ο αιώνα, οπότε και άρχισε να αναπτύσσεται συστηματικά.

## Δείτε επίσης
*Παρασιτισμός

## Πηγές

* *Μεγάλη Ελληνική Εγκυκλοπαίδεια Δρανδάκη* τόμ. ΙΘ΄, σελ. 661
Ισαάκ Ρούζβελτ

Ο **Ισαάκ Ρούζβελτ** (29 Σεπτεμβρίου 1790 – 24 Δεκεμβρίου 1863) ήταν Αμερικανός επιχειρηματίας.
## Βιογραφία
Γεννήθηκε στο Hyde Park της Νέας Υόρκης και ήταν γιος του Τζέιμς Ρούζβελτ, γόνου μεγάλης οικογένειας της Νέας Υόρκης. Ασχολήθηκε με τις επιχειρήσεις και απέκτησε μεγάλη περιουσία. Μάλιστα το 1819 είχε ανακηρυχθεί ως ο πλουσιότερος επιχειρηματίας του έτους. 

Παντρεύτηκε την Μαίρυ Άσπινγουολ (*Mary Aspinwall*) και απέκτησε δύο παιδιά, τον Τζέιμς και τον Τζον Ρουζβελτ. Εγγονός του ήταν ο πρόεδρος των Ηνωμένων Πολιτειών Φραγκλίνος Ρούζβελτ. Απεβίωσε και ενταφιάστηκε στη Νέα Υόρκη.

## Παραπομπές


## Εξωτερικοί σύνδεσμοι
* 

Κατηγορία:Οικογένεια Ρούζβελτ
Χρήστος Τσέκος (καλαθοσφαιριστής)

Ο **Χρήστος Τσέκος**, γεννημένος στις 4 Απριλίου 1966 στην Αθήνα, είναι Έλληνας πρώην διεθνής καλαθοσφαιριστής. Με ύψος 2,10 μέτρα αγωνιζόταν στη θέση του σέντερ.

## Καριέρα
Παρά την έλλειψη τεχνικής και χάρη στη δύναμη και τη μαχητικότητα που τον διέκρινε έγινε ένας από τους αγαπημένους αθλητές της κερκίδας ειδικά των φίλων του ΠΑΟΚ που συνήθιζαν να τραγουδούν ειδικά για εκείνο. Το 1987 ήταν φιναλίστ κυπέλλου με τον Πανελλήνιο. Στη συνέχεια αγωνίστηκε στον Ηρακλή και αργότερα στον ΠΑΟΚ με τον οποίο ήταν φιναλίστ στο φάιναλ φορ του Ευρωπαϊκού πρωταθλήματος το 1993 στην Αθήνα και Κυπελλούχος Κόρατς το 1994 στην Τεργέστη. Ήταν φιναλίστ του Κυπέλλου Σαπόρτα το 1996.

## Εθνική Ελλάδας
Με την Εθνική Ελλάδος αγωνίστηκε σε 54 αγώνες και σημείωσε 78 πόντους. Κατέκτησε την 4η θέση στο Ευρωμπάσκετ 1993 και την 4η θέση στο Μουντομπάσκετ 1994.

## Άλλες δραστηριότητες
Το 2009 υπήρξε μάνατζερ της ΚΑΕ ΑΕΚ.

## Παραπομπές


## Εξωτερικοί σύνδεσμοι
* 
*  Χρήστος Τσέκος , στατιστικά στην επίσημη ιστοσελίδα της FIBA Europe.

Κατηγορία:Έλληνες καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Παγκοσμίου Πρωταθλήματος 1994
Κατηγορία:Καλαθοσφαιριστές Ευρωμπάσκετ 1993
Γιάννης Γιαννούλης (καλαθοσφαιριστής)

Ο **Γιάννης Γιαννούλης** (5 Ιουνίου 1976) είναι Έλληνας  καλαθοσφαιριστής. Έχει ύψος 2,08 και αγωνίζεται στη θέση του σέντερ.

## Καριέρα
Γεννήθηκε στο Τορόντο. Πρώτη του ομάδα ήταν Φιλαθλητικός Καρδίτσας, όπου και ζούσε από τη μικρή του ηλικία. Το 1994 αποκτήθηκε από τον ΠΑΟΚ με τον οποίο κατέκτησε 2 Κύπελλα Ελλάδας (1995,1999). Ήταν φιναλίστ του Κυπέλλου Κυπελλούχων το 1996.

Το 2001 μεταγράφηκε στον Παναθηναικό. Με τον Παναθηναικό κατέκτησε το 2002 την Ευρωλίγκα.

Την επόμενη χρονιά αγωνίστηκε στην NBA Development League με την Χάντσβιλ Φλάιτ.

Τη σεζόν 2003-2004 αποκτήθηκε από τον Πανιώνιο και στο τέλος της κανονικής περιόδου μετακόμισε στην Ουνικάχα Μάλαγα. Τη σεζόν 2005-2005 αναδείχθηκε πρωταθλητής Ουκρανίας με την Κίεβ Μπάσκετ, την επόμενη χρονιά αγωνίστηκε στην Κάχα Σαν Φερνάντο και τη σεζόν 2006-2007 στον Άρη.

## Εθνική Ελλάδος
Με την Εθνική Ελλάδος έχει αγωνιστεί 63 φορές και έχει σημειώσει 349 πόντους. Έχει κατακτήσει την 4η θέση στο Ευρωμπάσκετ 1997, Ευρωμπάσκετ 1999, και έχει συμμετάσχει στο Ευρωμπάσκετ 2001. Έχει ακόμα κατακτήσει με την Εθνική παίδων το χρυσό μετάλλιο στο Ευρωμπάσκετ Παίδων το 1993.

## Παραπομπές


## Εξωτερικοί σύνδεσμοι
* Γιάννης Γιαννούλης, επίσημη ιστοσελίδα.
* 
* 
* Αυτοί χάραξαν το δρόμο που ακολούθησε ο Φώτσης , contra.gr. 2 Αυγούστου 2017. Ανακτήθηκε στις 3 Αυγούστου 2017.



Κατηγορία:Καναδοί καλαθοσφαιριστές
Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Αμπελοκήπων
Κατηγορία:Καλαθοσφαιριστές Έσπερου Καλλιθέας
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Κιέβου
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές Ρεάλ Μπέτις Μπαλονθέτο
Κατηγορία:Καλαθοσφαιριστές ΑΕΛ Λεμεσού
Κατηγορία:Καλαθοσφαιριστές Εκπαιδευτηρίων Δούκα
Κατηγορία:Καλαθοσφαιριστές Χάντσβιλ Φλάιτ
Κατηγορία:Καλαθοσφαιριστές αμερικανικών συλλόγων
Κατηγορία:Καναδοί ελληνικής καταγωγής
Κατηγορία:Πάουερ φόργουορντ
Κατηγορία:Σέντερ
Κατηγορία:Έλληνες καλαθοσφαιριστές στο εξωτερικό
Sigma Τηλεόραση

Ο **Sigma Τηλεόραση** είναι κυπριακός ιδιωτικός τηλεοπτικός σταθμός παγκύπριας εμβέλειας. Ιδρύθηκε ως εταιρεία στις 31 Μαΐου 1990 από τον Ελληνοκύπριο δικηγόρο, δημοσιογράφο, συγγραφέα και εκδότη, Κώστα Ν. Χατζηκωστή, ενώ ξεκίνησε τη λειτουργία του ως σταθμός στις 3 Απριλίου 1995.

## Ιστορία
Η πρώτη του μετάδοση πραγματοποιήθηκε την 3η Απριλίου 1995. Προβάλλει Κυπριακές, Ελληνικές και ξένες σειρές, δελτία ειδήσεων, ενημερωτικές και αθλητικές εκπομπές, καθώς και εκπομπές ψυχαγωγίας. Από το 2010 μέχρι το 2016 είχε αποκλειστική συνεργασία με τον Alpha Ελλάδος ενώ είχε εξασφαλίσει τα δικαιώματα του Champions League μέχρι και το 2015. Παλαιότερα αντάλλασσε πρόγραμμα με το Star και το MAD TV ενώ από το 2016 συνεργάζεται αποκλειστικά με την ελληνική τηλεόραση του ΣΚΑΪ με την οποία μεταδίδουν ταυτόχρονα την ελληνική έκδοση του Survivor, ενώ ο ΣΚΑΪ την ίδια χρονιά είχε προβάλλει στην Ελλάδα και την σειρά *Προδοσίες*, κάτι που έκανε και το Epsilon TV (νυν Open TV) το 2018, το οποίο πρόβαλλε στην Ελλάδα δύο σειρές παραγωγής του Sigma, *Καταιγίδα* και *Βρέχει Έρωτα*.

Ο σταθμός εντάσσεται στο μεγαλύτερο συγκρότημα των εταιριών μέσων ενημέρωσης της Κύπρου με το όνομα “ΔΙΑΣ” ως συνεργαζόμενος με άλλα μέσα τίτλος για την παραγωγή και την παρουσίαση ειδήσεων, όπως το SigmaLive.com, το επίσης παγκύπριο Ράδιο Πρώτο και η εφημερίδα Σημερινή.

## Πρόσωπα
Πρόεδρος και Διευθύνων Σύμβουλος του τηλεοπτικού Σταθμού Sigma είναι ο Κώστας Ν. Χατζηκωστής. Διευθυντής ειδήσεων και παρουσιαστής του κεντρικού δελτίου με τίτλο “Τομές στα γεγονότα” είναι ο Χρύσανθος Τσουρούλλης. Σημαντικό ρόλο στην εξέλιξη και τη λειτουργία του τηλεοπτικού σταθμού Sigma έπαιξε ο αδικοχαμένος διατελέσεις Διευθύνων Σύμβουλος του σταθμού, Άντης Χατζηκωστής.

## Παραπομπές


## Εξωτερικοί σύνδεσμοι
*Sigma TV Κύπρου - Επίσημη ιστοσελίδα
*Εκδοτικός Οίκος ΔΙΑΣ - Επίσημη ιστοσελίδα

Κατηγορία:Κυπριακοί τηλεοπτικοί σταθμοί
Κατηγορία:Λευκωσία
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1995
Καλλιπάτειρα

Η **Καλλιπάτειρα**, κόρη του Ολυμπιονίκη Διαγόρα του Ρόδιου, ήταν η πρώτη γυναίκα της αρχαιότητας που μπήκε μέσα σε αθλητικό χώρο και παρακολούθησε τους αρχαίους Ολυμπιακούς Αγώνες.

## Οι κανονισμοί των αγώνων
Οι κανονισμοί απαγόρευαν την είσοδο και την παρακολούθηση των γυμνικών αγώνων για τις γυναίκες, αλλιώς τιμωρούνταν σε θάνατο με κατακρήμνιση από το βραχώδες Τυπαίο όρος. Η Καλλιπάτειρα, θέλοντας να θαυμάσει το γιο της Πεισίρροδο που αγωνιζόταν στην πάλη, πήρε την τόλμη και περιφρονώντας τη σχετική απαγόρευση και την επαπειλούμενη ποινή, μεταμφιέστηκε σε γυμναστή, εισήλθε και παρακολούθησε τον αγώνα.

Προδόθηκε όμως από τον υπέρμετρο και δικαιολογημένο ενθουσιασμό της για τη νίκη του γιου της. Ωστόσο, δεν της επιβλήθηκε η θανατική ποινή, καθώς η οικογένειά της είχε βγάλει σειρά Ολυμπιονικών (πατέρα, σύζυγο, 3 αδέλφια, γιο και ανιψιό).

Η ιστορία της Καλλιπάτειρας έκανε εντύπωση τόσο στους συγχρόνους της, όσο και στις μετέπειτα γενεές μέχρι που ενέπνευσε και τον Λορέντζο Μαβίλη, ο οποίος της αφιέρωσε ένα σονέτο του που θεωρείται ένα από τα ωραιότερα δεκατετράστιχα ποιήματά του.

## Σύμφωνα με τον Παυσανία

## Το ποίημα του Λορέντζου Μαβίλη
**Πηγή**: από Βικιθήκη 

## Εξωτερικοί Σύνδεσμοι
*  Η Καλλιπάτειρα από απόσπασμα εκπομπής

## Παραπομπές


Κατηγορία:Γυναίκες στους αρχαίους ολυμπιακούς αγώνες
Κατηγορία:Αρχαίοι Ρόδιοι
Ευρυτειαί

Οι Ευρυτειές (αρχ. **Ευρυτειαί**) ήταν πολίχνη της αρχαίας Αχαΐας.

Αναφέρεται από τον Παυσανία στο βιβλίο του *Αχαϊκά*. Βρισκόταν πάνω στον αρχαίο δρόμο μετά την Ώλενο και τις Πειρές. Αμέσως μετά βρισκόταν ο ποταμός Πείρος. Όπως μάλιστα μάς λέει ο Παυσανίας, εκεί και στις Πειρές κατέφυγαν οι Ωλένιοι λόγω κάποιας επιδημίας εγκαταλείποντας την πόλη τους. Το όνομά της πιθανότατα προέρχεται από τον κένταυρο Ευρυτίωνα ο οποίος είχε σχέση με την γειτονική Ώλενο.

Η θέση της είναι άγνωστη, αλλά, πιθανολογείται, λόγω της διαδρομής που ακολούθησε ο Παυσανίας, πως βρισκόταν κοντά στον ποταμό Πείρος, ανάμεσα στις πόλεις Ώλενο και Φαρές. 

## Πηγές


## Βιβλιογραφία
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

Κατηγορία:Πόλεις της αρχαίας Αχαΐας
Τιτάνη Κορινθίας

Η **Τιτάνη** είναι χωριό του νομού Κορινθίας.

Αποτελεί πρώην ανεξάρτητη κοινότητα και σήμερα κοινοτικό διαμέρισμα του δήμου Σικυωνίων. Είναι κτισμένη στους πρόποδες του όρους Βέσιζα,  στο μέρος που βρισκόταν η αρχαία ομώνυμη πόλη..Το παλιό της όνομα ήταν *Βοϊβοντά* και απέχει 48 χιλιόμετρα από την Κόρινθο και 24 από το Κιάτο. Έχει πληθυσμό 216 κατοίκων.

## Αρχαία Τιτάνη
Η αρχαία Τιτάνη υπαγόταν στο κράτος της Σικυώνας, είχε ονομαστεί έτσι από τον Τιτάνα αδελφό του Ήλιου. Ο Παυσανίας πηγαίνοντας εκεί από την Σικυώνα μας λέει ότι ακολούθησε έναν ευθύ δρόμο. Στην πόλη υπήρχε το Ασκληπείο και είχε χτιστεί από τον Αλεξάνορα, γιο του Μαχάονα, εγγονό του Ασκληπιού. Ναός της Αθηνάς με δύο ξόανα του Ασκληπιού και της Υγείας την εποχή που πέρασε ο Παυσανίας ο βωμός ήταν κατεστραμμένος από κεραυνό. Επίσης υπήρχε και βωμός του Ανέμου όπου ετήσια γίνονταν τελετές και εξορκισμοί της Μήδειας, για να καθησυχάσουν τους ανέμους.

Η αρχαία πόλη έχει ανασκαφεί, ορατά είναι η αρχαία ακρόπολη και λείψανα κτιρίων - πάνω στον λόφο ναός της Αθηνάς και στους πρόποδες βωμός των Ανέμων.

## Πηγές


Κατηγορία:Αρχαιολογικοί τόποι στην Κορινθία
Κατηγορία:Δήμος Σικυωνίων
Κατηγορία:Χωριά της περιφερειακής ενότητας Κορινθίας
Κατηγορία:Πόλεις της αρχαίας Κορινθίας
Ακούμια

Με το όνομα **Ακούμια** αναφέρονται τα εξής:

*Ο οικισμός Ακούμια Ρεθύμνου.
*Τα παραδοσιακά γλυκίσματα της Σύμης Ακούμια.
Μητροπολίτης Καλαβρύτων και Αιγιαλείας Γεώργιος

Ο **Μητροπολίτης Γεώργιος** (κατά κόσμον **Γεώργιος Πάτσης**, Πειραιάς 1903 - Αίγιο 23  Απριλίου 1978) ήταν Έλληνας κληρικός και επίσκοπος της Εκκλησίας της Ελλάδος.  Υπήρξε Μητροπολίτης Θήρας, Αμοργού και Νήσων (1952-1957), Καλαβρύτων και Αιγιαλείας (1957-1978), ενώ διετέλεσε τοποτηρητής της Ιεράς Αρχιεπισκοπής Αθηνών (1973-1974).

## Βιογραφικά στοιχεία
Γεννήθηκε στον Πειραιά το 1903. Αποφοίτησε από τη Θεολογική Σχολή του Πανεπιστημίου Αθηνών το 1924. Χειροτονήθηκε διάκονος και πρεσβύτερος σε ηλικία 33 ετών. Δίδαξε στη δευτεροβάθμια εκπαίδευση θεολογικά μαθήματα. Στις 18 Απριλίου του 1943, χειροτονήθηκε τιτουλάριος επίσκοπος Σταυρουπόλεως. Το 1952, εξελέγη μητροπολίτης Θήρας Αμοργού Και Νήσων και το 1957 μετατέθηκε στη Μητρόπολη Καλαβρύτων και Αιγιαλείας. 

Διετέλεσε τοποτηρητής του αρχιεπισκοπικού θρόνου κατόπιν της παραίτησης του Αρχιεπισκόπου Ιερωνύμου Α΄, από τις 15 Δεκεμβρίου 1973 έως τις 12 Ιανουαρίου 1974, ημερομηνία εκλογής του Αρχιεπισκόπου Σεραφείμ.

Πέθανε στο Αίγιο στις 23 Απριλίου 1978.

## Πηγές
*Ιστοσ. users.ira.sch.gr, Κοιμηθέντες αρχιερείς το 1978

Γεωργιος
Γεωργιος
Γεωργιος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Πειραί

Οι **Πειρές** (αρχ. **Πειραί**) ήταν πολίχνη της αρχαίας Αχαΐας.

Αναφέρεται από τον Παυσανία και σύμφωνα με αυτόν βρισκόταν πλησίον στην Ώλενο και στις Ευρυτειές. Όπως μάλιστα μας λέει ο Παυσανίας, εκεί και στις Ευρυτειές κατέφυγαν οι Ωλένιοι λόγω κάποιας επιδημίας, εγκαταλείποντας την πόλη τους.

Η θέση της είναι άγνωστη αλλά πιθανολογείται, λόγω του ονόματος της, ότι βρισκόταν ανάμεσα στην Ώλενο και τις Φαρές και δίπλα στον ποταμό Πείρο.   

Επίσης και ο ίδιος ο Παυσανίας κατά «Αχαϊκά» μετά τις Πειρές και τις Ευρυτειές ακολούθησε τον ποταμό Πείρο βαδίζοντας στον αρχαίο δρόμο που υπήρχε.  

Ο Π. Νεράντζουλης στην έκθεση των «Αχαϊκών» του 1949 υποθέτει ότι η πολίχνη βρισκόταν στην περιοχή του χωριού Μαζαράκι όπου έχουν ανασκαφεί αρχαία ερείπια οικισμού και νεκροταφείου.

## Πηγές


## Βιβλιογραφία

* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001

Κατηγορία:Πόλεις της αρχαίας Αχαΐας
Ασκληπιόδοτος

Ο **Ιούλιος Ασκληπιόδοτος** (λατ.: *Iulius Asclepiodotus*) ήταν Ρωμαίος πραιτοριανός έπαρχος επί Αυρηλιανού, Πρόβου και Διοκλητιανού και ύπατος το έτος 292.

## Ιστορία

Το 296, συνέβαλε στην επαναφορά της Ρωμαϊκής κυριαρχίας στην επαρχία της Βρετανίας με διαταγή του Καίσαρα Κωνστάντιο Χλωρό υστέρα από τον σφετερισμό του Καραύσιου και του Αλλέκτου.
Αφού ο Αλλέκτος δολοφόνησε τον Καραύσιο το 293, παρέμεινε στην εξουσία στη Βρετανία μέχρι το 296, όταν ο Κωνστάντιος έστησε μια εκστρατεία για να επανέλθει το νησί υπό ρωμαϊκό έλεγχο. 
Ενώ ο Κωνστάντιος σάλπαρε από την Βονονία (σημερινή *Boulogne* της Γαλλίας) ο Ασκληπιόδοτος πήρε ένα τμήμα του στόλου και των λεγεώνων από το λιμάνι της σημερινής Χάβρης (*Le Havre*) της Γαλλίας. Φτάνοντας πιθανόν στο σημερινό Σαουθάμπτον της Αγγλίας, ο Ασκληπιόδοτος εντόπισε τα πλοία του Αλλέκτου και τα έκαψε. Ο Αλλέκτος αποπειράθηκε να υποχωρήσει από την ακτή, όμως τον πρόλαβε ο Κωνστάντιος και έτσι οι δυνάμεις του ηττήθηκαν.

## Θρύλος

Ο Ασκληπιόδοτος εμφανίζεται και σε ένα θρύλο της μεσαιωνικής Αγγλίας ως Δούκας της Κορνουάλλης που ζει στα χρόνια του Ρωμαίου κατακτητή Αλλέκτου που καταπιέζει το λαό της Βρετανίας στο έργο του Τζέφρι του Μόνμαουθ *Ιστορία των Βασιλέων της Βρετανίας* (1136). Ο θρύλος λέει ότι ο Ασκληπιόδοτος σκότωσε και νίκησε τον Αλλέκτο και κατόπιν άφησε τους Ρωμαίους, που είχαν παραδοθεί, να εγκαταλείψουν ασφαλείς το νησί. Ωστόσο δέχτηκαν επίθεση από ένα κελτικό φύλο, τους *Venedoti* που ήταν σύμμαχοι του Ασκληπιοδότου. Τους έκοψαν τα κεφάλια τα οποία και έριξαν σε ένα ποτάμι. 

Ύστερα, ο Ασκληπιόδοτος ανήλθε στο θρόνο και βασίλεψε δίκαια για δέκα χρόνια. Όμως η βασιλεία του συμπίπτει χρονικά με τους διωγμούς του Διοκλητιανού και ο Τζέφρι χρονολογεί τη μαρτυρία του Αγίου Αλβανού (*St. Alban*) εκείνη την περίοδο. Ο Κόουλ, δούκας του Κόλτσεστερ αντιδρώντας στις κτηνωδίες προς τους Χριστιανούς ηγήθηκε μιας εξέγερσης, σκότωσε τον Ασκληπιόδοτο και του πήρε τον θρόνο.

Κατηγορία:Ρωμαίοι πολιτικοί